Godkendelse af "Visionsplan for Dannebrogspladsen i Ulstrup" 
Sagsfremstilling 
91.       Godkendelse af "Visionsplan for Dannebrogspladsen i Ulstrup" - Åbent 
  
  
SAGENS INDHOLD 
Byrådet besluttede i februar 2014 at igangsætte projekt ”Ulstrup ved [adresse]” som en samling af indsatserne i 
projekterne ”Udviklingsplan for Ulstrup og optimering af Dannebrogspladsen” og ”Lystfiskeri- og turismeprojekter i 
forbindelse med [adresse]”. Resultatet vil være to planer; en samlet strukturplan for Favrskov Kommunes 
[adresse] og en helhedsorienteret visionsplan for Dannebrogspladsen. Visionsplanen for 
Dannebrogspladsen fremlægges hermed til Byrådets godkendelse. Strukturplanen for [adresse] følger 
senere, og rammerne og udgangspunktet for denne plan er beskrevet i vedhæftede notat.  
  
På baggrund af Byrådets beslutning har Teknik og Kultur i samarbejde med to rådgivere og en gruppe lokale 
interessenter i løbet af foråret og sommeren 2014 udarbejdet vedlagte forslag til ”Visionsplan for 
Dannebrogspladsen i Ulstrup”. Planen kvalificerer en række ideer til fremtidige projekter på [adresse] 
og sætter dem ind i en sammenhæng. Planens bærende ide er, at ”Dannebrogspladsen skal danne 
udgangspunkt for en fri og let adgang til naturen, områdets friluftsaktiviteter og egnens kulturhistorie, med fokus 
på høj tilgængelighed, oplevelser, natur- og kulturformidling”. 
  
Selvom den består af en række konkrete anlægsprojekter, er der tale om en visionsplan, idet det ikke ligger fast, 
hvornår planen kan realiseres i sin helhed. Indenfor de gældende økonomiske rammer kan i første omgang en 
del af de højst prioriterede anlæg på og ved [adresse] etableres. De anlæg, der ikke kan realiseres 
indenfor den afsatte budgetramme, vil blive søgt realiseret etapevis gennem etablering af et lokalt grønt partnerskab 
med deltagelse af lokale interessenter. Herudover søges ekstern finansiering gennem puljer og fonde med henblik 
på at sikre supplering af den kommunale bevilling. Realiseringstakten vil afhænge af den deltagende partnerskabs- 
og investorkreds.  
  
Den kommunale bevilling på 1,5 mio. kr. i 2014 søges i første omgang anvendt på anlæg, som er rettet mod 
højnelse af områdets anvendelse til lystfiskeri og sejlads, med anlæggelse af bl.a. fiskestandplads og ophalerplads 
med lift til handicappede: 
  
· Nyetablering af fiskestandplads 
· Nyetablering af ophalerplads med lift til handicappede 
 
Teknik- og 
Miljøudvalget 
11. september 2014 
Sagsnr. 710-2013-
78436 
Dok.nr. 710-2014-
151646 
Sagsbehandler 
DPHHJE 
  
Tidl. politisk behandling 
ØK, 18.02.14, pkt. 22, BY, 25.02.14, pkt. 31 
Forventet sagsgang 
TM-U, ØK, BY 
Lovgrundlag 
  
· Nyetablering af overdækket areal, der bl.a. kan anvendes til udeskole og naturformidling 
· Nyetablering af shelter-pladser til ca. 30 personer 
· Nyetablering af en del af de omfattede stier og platforme med henblik på forbedret adgang til området herunder 
med særlig fokus på handicappede 
· Omlægning af dele af området til ekstensiv pleje med henblik landskabstilpasning og naturforbedring. 
  
De øvrige anlæg etableres, når der findes finansiering til dem: 
· Nyetablering af andre mindre anlæg, herunder stor bålplads, scene, skulpturelle installationer/bænke o.l. 
· Forbedrede toilet- og omklædningsfaciliteter 
· Nyetablering af åbad 
· Nyetablering af legeplads 
· Nyetablering af den resterende del af de omfattede stier og platforme med henblik på forbedret adgang til området 
herunder med særlig fokus på handicappede. 
  
I det fremlagte forslag til Budget 2015-18 indgår midler til renovering af selve cirkuspladsen.  
  
VURDERING 
Med vedtagelse af visionsplanen tages der hul på et mangeårigt lokalt ønske om at optimere Dannebrogspladsen i 
Ulstrup. Planens realisering afhænger af lokalområdets engagement og arbejdskraft samt ekstern finansiering via 
fonde og puljer. 
. 
Den samlede visionsplan indeholder små og store nye anlæg og funktioner, som kan realiseres uafhængigt af 
hinanden, men hver for sig styrker det strategiske sigte med Dannebrogspladsens optimering. Pladsen styrker 
således områdets funktion som udgangspunkt for lystfiskeri og sejlads. Planen indeholder en række elementer, som 
kan bruges af alle typer af brugere; bedre stier, overdækkede arealer og toiletfaciliteter. Området vil kunne anvendes 
til undervisning, og særligt madpakkehuset/udeskolen og shelter-pladsen muliggør undervisning i biologi og 
naturteknik.  
  
INDDRAGELSE/KOMMUNIKATION 
Med visionsplanen er lokalsamfundets mangeårige ønske om en helhedsorienteret plan for [adresse] 
imødekommet. 
  
I forbindelse med udarbejdelsen af planforslaget er der afholdt en række møder i maj og juni måned 2014 med 
centrale interessenter fra lokalområdet samt Danmarks Naturfredningsforening. Erling Mathiesen blev 18. juni 
2014 præsenteret på et åbent borgermøde på [adresse]. Forud for borgermødet blev forslaget kort 
præsenteret i dagspressen, på info-standeren på torvet i Ulstrup og på lokalrådets hjemmeside. 
  
Projektet søges realiseret gennem etablering af et lokalt grønt partnerskab. Endvidere vil der ske en løbende 
søgning af fonds- og puljemidler, der kan tilvejebringe et finansieringsgrundlag for visionsplanens anlægsprojekter. 
  
Fremdriften i visionsplanen vil blive kommunikeret via den lokale presse og info-standeren på torvet i Ulstrup, samt 
kommunens og lokalrådets hjemmesider.  
  
I den videre proces skal rammerne for det fremadrettede samarbejde mellem Favrskov Kommune og lokalområdets 
interessenter afklares. 
  
ØKONOMISKE KONSEKVENSER 
På byrådsmødet 25. februar 2014 blev det besluttet at frigive en samlet økonomisk anlægsramme i 2014 på kr. 1,5 
mio. til projekt ”Ulstrup ved [adresse]”. Budgettet for 2014 planlægges disponeret til etablering af nye anlæg som 
nævnt ovenfor herunder indkøb af rådgiverydelser til planlægning og projektering af fiskepladser, samt til afholdelse 
af lokale borgerarrangementer. Vedhæftet findes et overslag over udgifter ved realisering af hele visionsplanen, der 
anviser samlede anlægsomkostninger på lidt over 9 mio. kr. 
  
Med godkendelse af visionsplanens anlægsbevilling kan der tages hul på første etape af realiseringsfasen. De 
videre etaper i visionsplanens realiseringsfase forudsættes finansieret med eksterne midler via fonde og puljer, 
samt indgåelse af lokale grønne partnerskaber omkring realiseringen af de enkelte anlægsprojekter. Den nærmere 
organisering af partnerskaberne vil afhænge af de rammebetingelser, de enkelte fonde og puljer vil fordre, men som 
udgangspunkt vil Favrskov Kommune varetage anlægsprojekternes økonomistyring. 
  
Færdigprojektering og gennemførelse af de første anlægsprojekter forventes igangsat oktober 2014, umiddelbart 
efter visionsplanens endelige godkendelse. 
  
INDSTILLING 
Teknik- og kulturdirektøren indstiller til Byrådet:  
  
1. At ”Visionsplan for Dannebrogspladsen i Ulstrup”, godkendes som grundlag for den fremtidige udformning af 
Dannebrogspladsen i Ulstrup. 
  
BESLUTNING 
  
Bilag 
  
  
  
  
Teknik- og Miljøudvalget, 11. september 2014: 
Fraværende: Bent Petersen 
  
Indstilles godkendt. 
Forslag til "Visionsplan for Dannebrogspladsen i 
Ulstrup" 
710-2014-184572 
Overslag over udgifter til realisering af forslag til 
"Visionsplan for Dannebrogspladsen i Ulstrup" 
710-2014-184573 
Udgangspunkt for strukturplan for Ulstrup ved 
[adresse] 
710-2014-185597 
